CELEX: 32011D0795
Language: et
Date: 2011-11-30 00:00:00
Title: 2011/795/EL: Komisjoni rakendusotsus, 30. november 2011 , millega kehtestatakse liidu rahaline toetus kulutuste katteks, mis on tehtud seoses erakorraliste meetmetega sigade vesikulaarhaiguse vastu võitlemiseks Itaalias 2009. aastal (teatavaks tehtud numbri K(2011) 8715 all)

3.12.2011   
            
            
               ET
            
            
               Euroopa Liidu Teataja
            
            
               L 320/39
            
         KOMISJONI RAKENDUSOTSUS,
   30. november 2011,
   millega kehtestatakse liidu rahaline toetus kulutuste katteks, mis on tehtud seoses erakorraliste meetmetega sigade vesikulaarhaiguse vastu võitlemiseks Itaalias 2009. aastal
   (teatavaks tehtud numbri K(2011) 8715 all)
   (Ainult itaaliakeelne tekst on autentne)
   (2011/795/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõiget 4,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse liidu rahalist toetust veterinaariaalastele erimeetmetele, sealhulgas erakorralistele meetmetele. Et aidata kaasa sigade vesikulaarhaiguse võimalikult kiirele likvideerimisele, peaks liit rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 3 lõike 6 esimeses taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
            
         
               (3)
            
            
               Komisjoni määrusega (EÜ) nr 349/2005 (2) on kehtestatud eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ. Kõnealuse määruse artiklis 3 on sätestatud eeskirjad liidu rahalise toetuse tingimustele vastavate kulutuste kohta.
            
         
               (4)
            
            
               Komisjoni 5. märtsi 2010. aasta otsusega 2010/143/EL (liidu rahalise toetuse kohta seoses Itaalias 2009. aastal sigade vesikulaarhaiguse vastu võitlemiseks võetud erakorraliste meetmetega) (3) andis liit Itaaliale rahalist toetust kulutuste jaoks, mis tehti sigade vesikulaarhaiguse likvideerimiseks.
            
         
               (5)
            
            
               Itaalia esitas 3. ja 4. mail 2010 ametliku hüvitise taotluse vastavalt määruse (EÜ) nr 349/2005 artikli 7 lõigetes 1 ja 2 sätestatule. Itaaliat teavitati komisjoni lõppjäreldustest 29. juunil 2011 saadetud e-kirjas. Itaalia väljendas nõusolekut 23. augustil 2011 saadetud e-kirjas.
            
         
               (6)
            
            
               Liidu rahalist toetust antakse üksnes tingimusel, et kavandatud tegevus on tegelikult ellu viidud ja ametiasutused on kogu vajaliku teabe esitanud ettenähtud tähtaegadeks.
            
         
               (7)
            
            
               Itaalia ametiasutused on täielikult täitnud oma tehnilised ja halduskohustused, mis on sätestatud otsuse 2009/470/EÜ artikli 3 lõikes 4 ja määruse (EÜ) nr 349/2005 artiklis 7.
            
         
               (8)
            
            
               Eeltoodud kaalutlusi silmas pidades tuleks nüüd kinnitada liidu rahalise toetuse kogusumma abikõlblike kulutuste katteks, mis tehti seoses sigade vesikulaarhaiguse likvideerimisega Itaalias 2009. aastal.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus kulutuste jaoks, mis tehti seoses sigade vesikulaarhaiguse likvideerimisega Itaalias 2009. aastal, on 93 998,39 eurot. Käesolev otsus kujutab endast rahastamisotsust finantsmääruse artikli 75 tähenduses.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 30. november 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 55, 1.3.2005, lk 12.
   
      (3)  ELT L 56, 6.3.2010, lk 12.